**Ақша қаражатыңызды Құдай үшін қалай пайдалануға болады?**

**2-ші бөлім**

***Бірақ Құдай оған: «Ей, түйсіксіз пенде, бүгін түнде жаның алынады! Сонда сенің жиып-тергенің кімге қалады?» — дейді.***

***(Лұқа 12:20)***

Мұндай жағдайда туындауы керек сұрақтардың бірі мынау: Құдай маған бұл қаражатты не үшін берді? Өмір бойы тапқан табысымның мен қайтыс болғаннан кейін, қалай қолданылғанын қалаймын? Мен өмір бойы жұмыс істеп, жинаған ақшамды, мені тек керек кезде ғана еске түсіріп, ешқашан менің қал жағдайымды сұрамаған туысқандарыма қалдыратыныма ризамын ба?

Немесе, менің ақшам кедейлікпен, надандықпен және әртүрлі аурулармен күресу және басқалардың өміріне өзгеріс енгізу үшін мұра ретінде пайдаланылуы керек пе? Көптеген адамдар осындай мәселелерді елемейді, сондықтан олардың мұрасы мемлекетке немесе олар тіпті танымайтын туысқанына өтеді.

Иса осында болғанда, Ол ешқашан сөздерін жерге тастамаған. Кейде Ол шындықты елемейтін адамдарды біраз оятып жіберу үшін өткір сөздерді қолданған. Ол өзінің қамбаларын бұзып, үлкейтіп қайтадан салғысы келген кәсіпкерді «түйсіксіз пенде» деп атады. Ол: «Бүгін түнде жаның алынады! Сонда сенің жиып-тергенің кімге қалады?» деген ойландыратын сұрақ қойды.

Қандай өкінішті, адамдар қолдарында мол байлығы болса да, аштан қайтыс болып жатады. Немесе, тірі кезінде әлемдегі әртүрлі ауыр мәселелерді елемегендіктен, олар қайтыс болғаннан кейін, ақшалары дұрыс емес мақсатта қолданылады.

Біреу айтқандай: «Сый тартуларыңды тірі кезінде жаса, сонда оның қайда бара жатқанын білетін боласың». Бұл өте жақсы кеңес.